Document ID: 32005D0071

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Ιανουαρίου 2005 για την τροποποίηση της απόφασης 97/296/ΕΚ, σχετικά με την κατάρτιση του καταλόγου των τρίτων χωρών από τις οποίες επιτρέπεται η εισαγωγή αλιευτικών προϊόντων για ανθρώπινη διατροφή, όσον αφορά την Αντίγκουα και Μπαρμπούντα, το Χονγκ Κονγκ, το Ελ Σαλβαδόρ και τη Σλοβακία [κοινοποιηθείσα υπό τον αριθμό Ε(2004) 4608] (Κείμενο που παρουσιάζει ενδιαφέρον για τον ΕΟΧ) (2005/71/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κoινότητας, την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 2, Εκτιμώντας τα ακόλουθα: (1) Η απόφαση 97/296/ΕΚ της Επιτροπής, της 22ας Απριλίου 1997, για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή (2), παραθέτει τις χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Το μέρος I του παραρτήματος της εν λόγω απόφασης αναφέρει τις χώρες και τα εδάφη που καλύπτονται από ειδική απόφαση δυνάμει της οδηγίας 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (3), και το μέρος II του παραρτήματος αυτού αναφέρει τις χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ. (2) Οι αποφάσεις της Επιτροπής 2005/72/EK (4), 2005/73/EK (5) και 2005/74/EK (6), προβλέπουν ειδικούς όρους εισαγωγής για αλιευτικά προϊόντα καταγωγής Αντίγκουα και Μπαρμπούντα, Χονγκ Κονγκ και Ελ Σαλβαδόρ που θα πρέπει, επομένως, να περιληφθούν στον κατάλογο του μέρους I του παραρτήματος της απόφασης 97/296/ΕΚ. (3) Ο κατάλογος του μέρους I του παραρτήματος της απόφασης 97/296/ΕΚ περιλαμβάνει τη Σλοβακία. Καθώς η εν λόγω χώρα είναι πλέον κράτος μέλος, η ονομασία της πρέπει να διαγραφεί από το συγκεκριμένο κατάλογο. (4) Για λόγους σαφήνειας, οι σχετικοί κατάλογοι θα πρέπει να αντικατασταθούν εξ ολοκλήρου. (5) Η απόφαση 97/296/ΕΚ θα πρέπει, επομένως, να τροποποιηθεί ανάλογα. (6) Η παρούσα απόφαση τίθεται σε εφαρμογή την ίδια ημέρα με τις αποφάσεις 2005/72/EK, 2005/73/ΕΚ και 2005/74/ΕΚ όσον αφορά την εισαγωγή αλιευτικών προϊόντων από την Αντίγκουα και Μπαρμπούντα, το Χονγκ Κονγκ και το Ελ Σαλβαδόρ. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 97/296/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση εφαρμόζεται από τις 17 Μαρτίου 2005. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 26 Ιανουαρίου 2005.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5655
5781
5283
956
2479
122
1632
2106
2573
614
5259
914
2200
1372
6205
1268

EuroVoc IDs (Expanded): 5655
5781
5283
956
2479
122
1632
2106
2573
614
5259
914
2200
1372
6205
1268

Dataset Source: meu

Split: train